תוך 4 שנים: גיוס חובה לחרדים בני 18לפי המתווה שגיבשה ועדת פרי, ואושר בממשלה לפני כשבועיים, החל מעוד ארבע שנים צעירים חרדים יחויבו להתגייס לצה"ל בגיל 18, למעט 1,800 שיוגדרו כ"עילויים" וימשיכו בלימוד תורה. כאמור, הצעת החוק אושרה בממשלה ברוב גדול של 14 שרים מול ארבעה שרים שהתנגדו.המתווה כולל גם תיקונים לחוק שירות הביטחון, חוק שירות אזרחי חדש והשלמות חקיקה נוספות. על פי הרפורמה עליה הושגה הסכמה בוועדת פרי ושהוכנסה להצעת החוק, שתובא היום לראשונה להצבעת חברי הכנסת, יוחלף חוק טל אשר פקע תוקפו בקיץ האחרון בהוראת בג"ץ וכן יוטלו סנקציות פליליות על צעירים חרדים שלא יתייצבו לגיוס.על פי המתווה החלופי, עד יולי 2017 ייקבעו יעדי גיוס מרצון לתלמידי הישיבות, כמו גם היעד להצטרפותם לשירות אזרחי. ארבע השנים עד אז יוגדרו כתקופת הסתגלות ולא תהיה בהן חובת גיוס לתלמידי הישיבות. בו בעת, יינתנו תמריצים כלכליים כדי לעודד גיוס לצה"ל ולשירות האזרחי. במקביל, יקפידו על האכיפה כי צעירים חרדים שהצהירו על "תורתם אומנותם" - אכן לומדים בישיבות. ביולי 2017 - תחול חובת הגיוס הכללית על תלמידי הישיבות בגיל 18, למעט אותם "עילויים" שיוכלו להמשיך ולקבל דחיית שירות עד לגיל 26 - אז יוכלו לקבל פטור משירות.